Document ID: 32011R1388
Publication Date: 2011-12-16

Content:
REGOLAMENT TAL-KUNSILL (UE) Nru 1388/2011
tas-16 ta’ Diċembru 2011
dwar l-iffisar, għas-sena tas-sajd 2012, tal-prezzijiet ta’ gwida u l-prezzijiet tal-produtturi tal-Unjoni għal ċerti prodotti tas-sajd skont ir-Regolament (KE) Nru 104/2000
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
Wara li kkunsidra l-proposta tal-Kummissjoni Ewropea,
Billi:
(1)
L-Artikolu 43(3) tat-Trattat jipprevedi li l-Kunsill, fuq proposta tal-Kummissjoni, għandu jadotta miżuri dwar l-iffissar tal-prezzijiet.
(2)
Ir-Regolament tal-Kunsill (KE) Nru 104/2000 tas-17 ta’ Diċembru 1999 dwar l-organizzazzjoni komuni tas-swieq fil-prodotti tas-sajd u l-akkwakultura (1) jitlob li għandhom jiġu ffissati prezzijiet ta’ gwida u prezzijiet tal-produtturi tal-Unjoni għal kull sena tas-sajd biex jiġu ddeterminati l-livelli tal-prezzijiet għall-intervent fis-suq għal ċertu prodotti tas-sajd.
(3)
Hija r-responsabbiltà tal-Kunsill li jiffissal-prezzijiet ta’ gwida għal kull prodott u għal kull grupp ta’ prodotti elenkati fl-Annessi I u II għar-Regolament (KE) Nru 104/2000, u l-prezzijiet tal-produtturi tal-Unjoni għall-prodotti elenkati fl-Anness III għal dak ir-Regolament.
(4)
Abbażi tad-dejta attwali disponibbli dwar il-prezzijiet għall-prodotti kkonċernati u l-kriterji stabbiliti fl-Artikolu 18(2) tar-Regolament (KE) Nru 104/2000, il-prezzijiet ta’ gwida għandhom jiżdiedu, jinżammu jew jitnaqqsu għas-sena tas-sajd 2012, skont l-ispeċijiet.
(5)
Huwa xieraq li jiġi stabbilit prezz tal-produtturi tal-Unjoni għal wieħed mill-prodotti elenkati fl-Anness III għar-Regolament (KE) Nru 104/2000 u li jiġu kkalkulati l-prezzijiet tal-produtturi tal-Unjoni għall-oħrajn permezz tal-fatturi ta’ konverżjoni stabbiliti bir-Regolament tal-Kummissjoni (KE) Nru 802/2006 tat-30 ta’ Mejju 2006 li jiffissal-fatturi ta’ konverżjoni applikabbli għall-ħut tal-ispeċi Thunnus u Euthynnus (2).
(6)
Il-prezz tal-produtturi tal-Unjoni għas-sena tas-sajd 2012 għandu jiġi ffissat, abbażi tal-kriterji stabbiliti fl-ewwel u fit-tieni inċiż tal-Artikolu 18(2) u skont il-proċedura stabbilita fl-Artikolu 26(1) tar-Regolament (KE) Nru 104/2000,
ADOTTA DAN IR-REGOLAMENT:
Artikolu 1
Għas-sena tas-sajd mill-1 ta’ Jannar sal-31 ta’ Diċembru 2012, il-prezzijiet ta’ gwida kif ipprovduti fl-Artikolu 18(1) tar-Regolament (KE) Nru 104/2000 għandhom jiġu stabbiliti kif imniżżel fl-Anness I għal dan ir-Regolament.
Artikolu 2
Għas-sena tas-sajd mill-1 ta’ Jannar sal-31 ta’ Diċembru 2012, il-prezzijiet tal-produtturi tal-Unjoni kif ipprovduti fl-Artikolu 26(1) tar-Regolament (KE) Nru 104/2000 għandhom jiġu stabbiliti kif imniżżel fl-Anness II għal dan ir-Regolament.
Artikolu 3
Dan ir-Regolament għandu jidħol fis-seħħ fl-1 ta’ Jannar 2012.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-16 ta’ Diċembru 2011.

Metadata:
Eurovoc Level 1 Categories: 100148
100156
Eurovoc Level 2 Categories: 100207
100252
Eurovoc Level 3 Categories: 2489
2639
2656
3544
2476
1372
All Eurovoc Categories: 1025
2437
2455
2638
2649
2718